CELEX: 62012CN0607
Language: et
Date: 2012-12-24 00:00:00
Title: Kohtuasi C-607/12: Eelotsusetaotlus, mille on esitanud Commissione tributaria provinciale di Genova (Itaalia) 24. detsembril 2012 — Dresser Rand S.A. versus Agenzia delle Entrate — Direzione Provinciale Ufficio Controlli

6.4.2013   
            
            
               ET
            
            
               Euroopa Liidu Teataja
            
            
               C 101/7
            
         Eelotsusetaotlus, mille on esitanud Commissione tributaria provinciale di Genova (Itaalia) 24. detsembril 2012 — Dresser Rand S.A. versus Agenzia delle Entrate — Direzione Provinciale Ufficio Controlli
   (Kohtuasi C-607/12)
   2013/C 101/15
   Kohtumenetluse keel: itaalia
   
      Eelotsusetaotluse esitanud kohus
   
   Commissione tributaria provinciale di Genova
   
      Põhikohtuasja pooled
   
   
      Kaebuse esitaja: Dresser Rand S.A.
   
      Vastustaja: Agenzia delle Entrate — Direzione Provinciale Ufficio Controlli
   
      Eelotsuse küsimused
   
   
               1.
            
            
               Kas kauba üleviimist mõnest liikmesriigist Itaalia territooriumile selleks, et kontrollida kauba kohandatavust muu Itaalia territooriumil soetatud kaubaga, ilma et Itaaliasse toodud kaupa üldse töödeldaks, saab lugeda „tööks asjaomaste kaupadega”, mida käsitleb direktiivi 2006/112/EÜ (1) artikli 17 lõike 2 punkt f, ning kas sellega seoses on vaja hinnata, milliseid tehinguid F. B. ITMI ja DR-IT vahel tehti?
            
         
               2.
            
            
               Kas direktiivi 2006/112/EÜ artikli 17 lõike 2 punkti f tuleb tõlgendada nii, et see välistab võimaluse näha liikmesriikide õigusaktides või õiguspraktikas ette, et kauba lähetamist või vedu ei käsitata üleviimisena teise liikmesriiki muidu, kui tingimusel, et see kaup naaseks samasse liikmesriiki, kust see algselt lähetati või veeti?
            
         
      (1)  ELT L 347, lk 1.